Rossiya estradasi qiroli Filipp Kirkorovning garajiga ko‘z yugurtiramiz: Xonanda qanday mashinalarni xush ko‘radi? (foto)

Filip Kirkorovning o‘zi bir necha bor avtomobillarga unchalik ham qiziqmasligini tan olgan. Shuning uchun ham kamdan kam hollarda ularni o‘zi boshqaradi. Shunga qaramay, uning garajida bir necha mashinalarni ko‘rish mumkin.

Ulardan biri — Hummer Ultra Reincarnation. Ushbu 11 metrlik oq limuzinning ichki qismiga haqiqiy teridan ishlov berilgan. Xonanda uchun mashina buyurtma asosida tayyorlangan. Uning narxi 500 ming dollarni tashkil etadi.

Albatta, Filipp mashinalarda haydovchi bilan birgalikda harakatlanadi. Bir necha yil oldin xonanda Mercedes SLC-Class sotib olgan. Uning so‘zlariga ko‘ra, ushbu mashina unda avtomobil boshqarishga muhabbat uyg‘otgan. Avtomobil narxi esa 53 ming dollardan boshlanadi.



Bundan tashqari, xonandaning garajida ko‘plab oq avtomobillar mavjud. Jumladan, oq Lexus LS 460 va Linkoln Town Car.

Yorqin qizil rangdagi Audi TT o‘rtacha 33 ming dollarni tashkil qiladi.


Oldinroq yulduzning garajida BMW 745 bo‘lgan. Avtomobilni xonanda 35 yoshga to‘lganida sotib olgan edi. Afsuski, mashina 6 oydan keyin buzilib qolgan.